  Майя Бывальцева 26-тӥ оштолэзе Ижкарысь М. Т. Калашников нимо музейын «Вормонлэн пыӵал тӥрлыкез» («Оружие Победы») адӟытон усьтӥськоз. Со сярысь ивортэ ужъюртлэн пресс-службаез. Учкисьёс пӧртэм ыбылӥськон ожтӥрлыкез адӟозы, Быдӟым Атыкай ож вакытысь тужгес тодмо луэм совето но немец пыӵал тӥрлыклэсь умой но ляб палъёссэ тодозы М. Т. Калашников нимо музейлэн пресс-службаезАдӟытонын ас вакытсэс азьпалтэм АВС-36 но СВТ-40 совето автоматъёс луозы. Кыкетӥ дунневыл ож вакытэ тужгес паськыт кутӥськем Мосинлэн винтовкаез. Озьы ик устоосыз ППШ-41 но ППС-43 пистолет-пулемётъёс. Ожгар кивалтӥсьёслэн табельной ожтӥрлыксы — ТТ пистолет но Наган револьвер. Сталинград вӧзын ожмаськонъёсын кутэм танкъёслы пумит пыӵалъёс но пулемётъёс. Озьы ик вермахтлэн ожтӥрлыкез возьматэмын луоз — Вальтер-38 но Парабеллум пистолетъёс, Маузер 98К карабин, G-41 но Stg-43 пыӵалъёс. Котькуд ожтӥрлык сьӧрын адямиос сыло — сое кылдытӥсь конструкторъёс, сое лэсьтӥсь ужасьёс, соин вормем солдатъёс. Ми эшшо одӥг пол тодэ ваёмы, кыӵе дун тыриз асьме кунмы Вормон понна. Вормонлэн пыӵал тӥрлыкез ожгарчиос пыр но возьматэмын, соос пӧлын Брестысь крепостез утись М. П. Гаврилов майорлэн, Москваез утёнэ пыриськем Подольскысь курсантъёс, тужгес трос тушмонъёсты быдтэм снайпер Л. М. Павлюченко М. Т. Калашников нимо музейлэн пресс-службаезМузее лыктыса, фронтын улонэн тодматскыны, солдат дӥсен туспуктэм лэсьтыны луоз. Адӟытон 24-тӥ инвожоозь ужалоз. Адӟытонэз кылдытонэ Удмуртиысь К. Герд нимо йӧскалык музей, «Долг» огазеяськонлэн музеез, Лэсьтӥськонъя техникумлэн музеез, Ижкарысь Устинов ёрослэн историезъя музей пыриськизы. Чакламын 6 ареслэсь бадӟым учкисьёслы. Тегъёс: Лулчеберет Ижкар Музей Удмуртия Калашниковнимомузей БыдӟымАтыкайож  